《题马世功豁野堂》
宋代·左璵

欢言赴幽期，作意理烟艇。
曳缆松篁阴，未觉心地迥。
舍舟登爽松，微步水云净。
扶舆登斯堂，遐眺方一骋。
开轩纳野色，秋思浩千顷。
心随片云远，目送孤鸿影。
坐久襟宇宽，万事讵容省。
永愿陪清游，栖身白鸥境。

作者简介：左玙，字次琰，黄岩（今属浙江）人。高宗绍兴二十七年（一一五七）特科。官至监御前军器所（《嘉定赤城志》卷三四）。